שיחה:מלחמת איטליה–יוון

message: "פלישה גרמנית דרך יוגוסלביה ובולגריה" - זה נכון אבל יש בזה קצת הטעייה: הפלישה דרך בולגריה היתה בהסכמה ובשיתוף פעולה בולגרי והבולגרים עצמם כבשו חלק מיוון, (ואגב, גם גירשו את כל היהודים מחלק זה) ואילו יוגוסלביה סירבה להתיר מעבר צבא גרמני בדרך ליוון, (הממשלה שהסכימה לכך הופלה בהפיכה עממית) ולכן הנאצים נדרשו לכבוש את יוגוסלביה - מה שגרר עיכוב קטן נוסף בתוכניות.  ד.ט 09:23, 26 באפריל 2007 (IDT)
replies: text: אני מציע לך להוסיף את זה לערך. גילגמש • שיחה 09:35, 26 באפריל 2007 (IDT)
replies: text: : כמובן שאתה צודק, והדברים יובהרו בפירוט רב כאשר אגיע לחלק בערך העוסק בזה. לעת עתה נכתב רק הפתיח וחלק מהרקע. המדובר בערך ארוך ביותר, ומפורט, ואני מתכוון לכתוב אותו ובמקביל את הערכים שהוא מפנה מהם (ראה משתמש: אלמוג / שונית האלמוגים), לדוגמת יואניס מטקסס או אפילו ממלכת יוגוסלביה האדום! אשמח לקבל הערות במהלך העבודה (ולכן אני כותב את הערך באופן גלוי ולא בוורד ולאחר מכן מעלה אותו בבת אחת). תודה על תשומת הלב. קילגור טראוט 09:38, 26 באפריל 2007 (IDT)
replies: text: ::אני סמוך ובטוח שהדברים יובהרו בסעיף הנוגע לאחריתה של המלחמה. השאלה לגבי הפתיח. יכול להיות שאין מקום לפירוט בעניין בפתיח, ואז עדיף לא לציין כלל מאיזה מדינות פלשו הגרמנים או לכתוב משהו כמו "דרך הבלקן", כדי לא לעורר את ההקבלה המוטעית בין יוגוסלביה לבולגריה. ד.ט 09:46, 26 באפריל 2007 (IDT)
replies: text: ::: אני מסכים אתך שצריך להדגיש את המדינות המשתפות פעולה אל מול עמידתם הנאה של היוגוסלבים במלחמה (אם כי החשבון ההיסטורי של העם היהודי עם בולגריה, ועם המלך בוריס, הוא חיובי, בסופו של דבר). שיניתי את פיסקת הפתיחה בהתאם להערתך, ואשמח להערות נוספות. קילגור טראוט 10:14, 26 באפריל 2007 (IDT)
replies: text: :::: יש הבדל בין החשבון של העם היהודי מול הבולגרים כעם ומול המלך בוריס כשליט המדינה. החשבון ההיסטורי מול המלך בוודאי איננו חיובי. המילה שנוי מאד במחלוקת מתאימה יותר. משפחות הנרצחים מדרמה, קומוטיני, סרס, קוואלה, אלכסנדרופולי, סרה שאבאן, סקופיה, ביטולה ושטיפ בוודאי חולקות על המילה "חיובי". מוטי, Assayas • שיחה • האם ואיזה פרדיננד הראשון יצטרף למעצמות המרכז? • 08:34, 5 במאי 2010 (IDT)
thread_title:  הפתיח 

message: קראתי בעבר שני ספרים (שח שני בריטים שפרחו מזכורני) שהתייחסו לנושא. הראשון טען כי ההתערבות הבריטית היתה בבלקן היתה משגה כי היה ברור שהכוחות הגרמנים יתערבו וכי לבריטים בשלב ההוא לא היה סיכוי (נדמה לי משיקולים של נחיתות של מטוסים טנקים ) מול הגרמנים. המקור השני התמקד במודיעין, ונכתב לאחר זמן (לאחר גילוי חלק מהמסמכים) וטען כי הבריטים ידעו על מבצע ברברוסה (המודיעין הרוסי השיג מידע זה, אבל סטאלין לא האמין למידע) וכי המתקפה בבלקן היה נסיון בריטי לעקב את הכוחות הגרמנים (על ידי משלוח חלק מהכוחות שלהם לכיוון הבלקן). האזרח דרור 10:23, 30 באפריל 2007 (IDT)
replies: text: כמו שראית, הערך מתייחס לעניין זה באריכות ובפירוש. לגבי הנחיתה הבריטית כנסיון לעכב את "ברברוסה" זה מעניין מאוד, אבל אני חושש שללא סימוכין מתאימים יהיה לי קשה להכניס זאת במפורש לערך. קראתי את זכרונות צ'רצ'יל, וחומר רב נוסף, והרעיון הזה לא מופיע שם. קילגור טראוט
replies: text: : מצטער, זה מופיע בספר בעברית ששכחתי מזמן את שמו. כאמור ממה שזכור לי הדברים היו אסורים לפרסום במשך זמן ממושך, ולכן סביר שלא יהיו בזכרונות של צ'רציל. עוד לא עברתי בעיון על הערך, אבל נראה לי שכדי לייחד בו פרק על ההבדלים ביכולות הטכניות והלוגיסטיות של הכוחות השונים. האזרח דרור 09:19, 1 במאי 2007 (IDT)
thread_title:  התערבות הבריטים 

message: #בפרק ההיסטוריה הפיסקה הראשונה שדנה בעת העתיקה מבולגנת. אפשר להבין ממנה שהרפובליקה הרומית נלחמה נגד הגותים - מה שכמובן לא נכון. 
#מראה המקום הראשון לא נחוץ - זה לא ציטוט ולא עמדה שנויה במחלוקת שצריכה סימוכין.
#מספר החיילים בדיביוזיות איטלקיות נראה לי מוזר. 600,000 ב-20 דיביזיות? מה זה כל דיביזיה זה קורפוס? דיביזיה מלאה זה 10-15 אלף חיילים, כלומר 20 דיביזיות זה לכל היותר 300,000 חיילים. כנראה שיש פה טעות, או שנכנסו לפה כוחות נוספים שלא היו מאורגנים בדיביזיות כלשהן - למשל יחידות שירותים שונות.
#כתוב שבדוליו סבר שצריך עוד 12 דיביזיות - לא כתוב למה. 
#הינה בפרק "הערכות הכחות למלחמה" מדובר על 8 דיביזיות וברגידה אחת שכוללות כ-85,000 אנשים, כלומר בערך 10,000 לדיביזיה
#באותו פרק כתוב שלאיטלקים היו טנקים ואילו ליוונים לא היו. נכון, אמנם, שהיו לאיטלקים כלי רכב משוריינים שהם קראו להם מסיבה בלתי ברורה "טנקים" אך גרוטאות ברזל האלה טובות בעיקר להובלת גופות. אפשר להשוות את נתוני הטנקים כפי שהם מופיעים בדגמי טנקים עיקריים - מדובר בטקים בעלי שריון קל שקל לפגוע בהם, כך שהמצאות הטנקים היא לא איזה עדיפות מכרעת. 
#באותו הפרק - לא כתובים מספרי התותחים, המטוסים ולא מצוין מצבו של חיל הים. צריך לציין שלאיטליה היה חיל ים גדול למדי בתקופה זו. 
#בפרק הבא מופיע חיל פרשים יווני - מאיפה הוא צץ ומדוע לא הוזכר בפרק קודם שדיבר על מצבת הכוחות?
#בפרק "מתקפת אביב" כתוב שהאיטלקים ירו 100,000 פגזים - זה כלום. מספר קטן כל כך אפשר לא לציין. אחר כך כתוב שעמדות איטלקיות הופגזו מהאוויר. אני מניח שיש פה טעות דפוס והכוונה לעמדות יווניות.
#באותו פרק - האיטלקים הפסיקו את ההתקפה כשנגרמו להם 12,000 אבדות - זה לא כל כך הרבה. אם כל דיביזיה זה 10,000 חיילים והיו 12 דיביזיות, הרי שזה רק 10%. אם נתבונן בקרב קורסק - נגרמו שם לגרמנים 133,000 אבדות מתוך 900,000 חיילים - כמעט 15% לפני שהם הפסיקו את התקפתם. מה גם, המונח "אלפי אבדות" נכתב מתוך נקודת מבט ישראלית טיפוסית, לפיה גם 100 הרוגים זה הרבה מאוד. במלחמה ההיא 1,000 הרוגים זה כלום. גם 12,000 זה לא הרבה. צריך לראות את זה בהקשר הנכון.
#בפרק על ההתקפה על יוגוסלביה כתוב ואני מצטט: "במקביל חדר כוח גרמני, בפיקודו של הגנרל ליסט" - אני בספק אם ליסט החזיק בדרגה זו בשנה זו. ככל הנראה היה בעל דרגה בכירה יותר. 
#באותו הפרק עצמו - כתוב שעיקר הכח היווני שכלל כ-14 דיביזיות כותר באלבניה. לפני כן היה כתוב שליוונים היו באלבניה רק 4 דיביזיות ושהם סבלו מנחיתות מספרית מול האיטלקים שהיו להם רק 12 דיביזיות. מאיפה הגיעו עוד 10 דיביזיות?
#הערות כלליות:
##חלק ניכר מהערך מוקדש לעניינים צדדיים ולא ללחמה ובשרה של המלחמה - ללחימה
##אין תיאור נאות של הפיקוד האיטלקי, הגרמני, הבריטי והיווני.
##אין תיאור נאות של כלי הנשק
##אין תיאור נאות של הטקטיקה ושל האסטרטגיה
##אין תיאור נאות של השפעת תנאי השטח על המלחמה.
##הערות שוליים רבות, חלקן לא נחוצות. 
גילגמש • שיחה 16:04, 1 במאי 2007 (IDT)
replies: text: אשתדל להתייחס לכל ההערות בהקדם. זה ייקח כמה ימים. יש הערה אחת שאין ביכולתי לקבל, שעיקר הערך צריך לעסוק בלחימה. יש מלחמות שבהן הלחימה אינה העיקר, וזו אחת מהן. קילגור טראוט 17:00, 1 במאי 2007 (IDT)
replies: text: :בכל מלחמה הלחימה היא העיקר. המארבים, השיירות, ההתקפות והנסיגות. כל היתר היא תפאורה מסביב :-) אם אתה מתכוון להגיב, אנא אל תגיב בתוך ההערות, אלא רשום אותן למטה. אני מתקשה מאוד להבין את התגובות כשהן נצמדות לכל הערה והערה. זה מפריע מאוד לרצף הקריאה. גילגמש • שיחה 17:52, 1 במאי 2007 (IDT)
תשובות להערות:
# לי הפיסקה ברורה לחלוטין וודאי שלא ניתן להבין ממנה שהרפובליקה הרומית לחמה נגד הגותים. קראתי אותה מספר פעמים, ולא מצאתי מקום לתיקון.
#  בנוגע למראי מקומות, החלטתי להוסיף מראה מקום בכל מקום בו מצאתי עובדה שקיימת במקור מסויים, אך אינה במקורות אחרים. לכך מספר יתרונות - ראשית להיות הוגן כלפי המקור המובא. שנית לסייע לי במקרה שמישהו ישאל על נכונות עובדה מסויימת וכו'. איני רואה בכך בעייה, אלא להיפך.
# אכן טעות. המספר לא התייחס למספר החיילים שבעשרים הדיביזיות העומדות לרשות הפלישה, אלא למספר החיילים ששוחררו לקציר האביב. הערך תוקן בהתאם. 
# לי ברור מקריאת הפיסקה שבדוליו סבר כי לא ניתן יהיה לבצע את התכנית במספר החיילים שהוקצה למבצע.
# נכון, והמספר הקודם היה טעות שתוקנה.
# הוספתי תיאור של הטנקים ותרומתם.
# הוספתי תיאור של יחסי הכומות האויריים והימיים. לא מצאתי מקורות על מספרי ארטילריה.
# הוספתי תיאור כולל של סד"כ הצבא היווני. עכשיו ברור מאיפה הגיעו הפרשים.
# 100,000 פגזים זה הרבה ולא כלום. השגיאה השנייה תתוקן.
# מספר מקורות מציינות את מספר האבדות במתקפה 12,000 כמזעזע. המדובר במתקפה של 12 דיביזיות, דהיינו 1,000 איש לדיביזיה, כ-10% מהסד"כ הלוחם בדיביזייה, די הרבה לדעתי, בשביל שבוע של לחימה ללא הישגים.
# אבדוק מה קורה עם הדרגה של ליסט ואתקן בהתאם.
# בפרק המתאר את מתקפת הנגד היוונית מתואר תגבור מאסיבי של הכוחות היווניים וברור כי בעת ההתקפה הגרמנית היה הכוח גדול בהרבה מאשר בעת ההתקפה האיטלקית שישה חודשים קודם לכן.
# להערות הכלליות:
## בלחימה זו הזירה הדיפלומטית הייתה אף היא חשובה ביותר. אין המדובר ב"עניינים צדדיים".
## איני רוצה להטביע את הערך בפרטים טכניים טפלים וחסרי חשיבות בנוגע לשמות ודרגות של מפקדים שאיש לא שמע עליהם. מפקדיו המתחלפים של הצבא האיטלקי הפולש צויינו (ויסקונטי, סודו, קבאלרו) וכך גם המפקדים העיקריים בצבא יוון. אוסיף עוד מעט כמה מילים על הפיקוד הבריטי.
## בנוגע לתיאור של כלי הנשק - הוספתי תיאורים רבים. נושא השפעת השטח תואר בהרחבה. כך גם הטקטיקה והאסטרטגיה. בקשר להערות שוליים, הסברתי כבר למעלה. קילגור טראוט 20:18, 1 במאי 2007 (IDT)
thread_title: הערות

message: אני לא יודע אם דובר על זה אי פעם או האם חלים פה איזשהם כללים, אבל אולטימאטום נראה לי קצת צורם, ואני חושב שזה צריך להיות אולטימטום. דבר הבלשנים? ירון • שיחה 21:38, 1 במאי 2007 (IDT)
replies: text: סוד מקצועי קטן - העברתי את הערך דרך מתקן המילים האוטומטי של וורד, לתיקון שגיאות והאחדה, והוא החליט על האולטימאטום. קילגור טראוט 21:51, 1 במאי 2007 (IDT)
replies: text: :במקרה הזה, אני בעד ירון ונגד וורד. גם המנוח אברהם אבן-שושן ניצב לצדנו. דוד שי 07:27, 4 במאי 2007 (IDT)
thread_title:  בקטנה 

message: חיפשתי בגוגל "מלחמת איטליה-יוון" ולא מצאתי דבר מלבד הערך שלפנינו. כבר שקלתי לשים תבנית:חשיבות, אבל החלטתי לנסות "מלחמת יוון-איטליה" ומצאתי מופע יחיד. נו, אם יש איש אחד באינטרנט שהמלחמה הזו מעניינת אותו, כנראה שבכל זאת יש בה חשיבות. בכל זאת, איך מלחמה כזו, שהתרחשה כל כך קרוב אלינו מבחינת הזמן והמקום, ומאות מבני ארצנו לקחו בה חלק, נעלמה כלא הייתה? דוד שי 07:27, 4 במאי 2007 (IDT)
replies: text: כי חיפשת בעברית. בדרך כלל מתייחסים למלחמה הזאת כחלק ממלחמת העולם השנייה וכמו שלא יהיה מידע על "מלחמת גרמניה-הולנד" כך לא יהיה מידע על המלחמה הזאת. אם תחפש ביוונית, אני בטוח שתמצא שפע של אתרים שעוסקים בזה. גילגמש • שיחה 07:33, 4 במאי 2007 (IDT)

text: הינה - תראה פה למשל: - חיפוש המחרוזת "המערכה בבלקנים". פשוט ההיסטוריוגפריה של מלחמת העולם השנייה מאוד אמריקנו ואנגלו צנטריות. כך למשל נהוג למנות את קרב אל עלמיין בנשימה אחת עם סטילנגרד, אף על פי שאין כל הקבלה בין השניים - בראשון השתתפו למעלה ממליון חיילים בכל צד ואילו בשני סדר גודל הכוחות היה דומה למה שהיה מקובל בימיו של נפוליון. במערכה באיטליה לקחו חלק כמה חטיבות בריטיות, אז ההתייחסות בהתאם - כמעט אפס מידע. אבל על כרתים ששם לחמו בעיקר בריטים? הו, שם זה כבר סיפור אחר. נכון שהיו רק כמה עשרות אלפי בריטים (זה מעט מאוד במלחמה הזאת), אבל היחס שהקרב הקטן הזה זוכה לו בספרות גדול לעין שיעור מהמלחמה הזאת. ככה זה... אני מקווה מאוד שהוויקיפדיה העברית תדע להבדיל בין הדברים ותנווט את הקורא אל האמת ההיסטורית תוך התעלמות מהשפעה זרה, עד כמה שהדבר אפשרי. גילגמש • שיחה 08:34, 4 במאי 2007 (IDT)
thread_title: הייתה או לא הייתה?

message: * "ב-9 במרץ 1941 יצאו האיטלקים למבצע "פרימוורה" (אביב), מתקפה כוללת לאורך כל החזית. בתוך שעתיים נורו 100,000 פגזי ארטילריה, והעמדות האיטלקיות הופגזו מהאוויר." - משהו מוזר בתיאור זה: מי הפגיז מהאוויר את העמדות האיטלקיות? דוד שי 15:51, 4 במאי 2007 (IDT)
* מדוע חפרים היה "הירוד שבענפי השירות הצבאי"? האין זה וריאציה של חיל הנדסה? דוד שי 16:00, 4 במאי 2007 (IDT)
replies: text: הראשון הוא טעות, ותיקנתי אותה. בקשר לחפרים, המדובר באנשים שביצעו פעולות ביצורים פשוטות כחפירת תעלות ומתיחת גדרות תיל. על אף שלבשו מדי צבא היחס אליהם היה פחות מלחיילים, ויותר כאל "פועלים שחורים". בתחילה אף לא קיבלו נשק אישי. יומו של הערך מתנדבי היישוב בחיל החפרים עוד יגיע. קילגור טראוט 16:21, 4 במאי 2007 (IDT)
thread_title: שאלות

message: מדוע הפתיח אינו משתרע על כמה שורות בלבד שבהן מוגדרך הערך? מדוע הפתיח צריך לכלול למעשה את המבוא למלחמה? הנה דוגמא לפתיח סביר יותר שמצאתי בערך באנגלית:
The Greco-Italian War was a conflict between Italy and Greece from October 28, 1940 to April 6, 1941. It marked the beginning of the Balkans Campaign of World War II. Once Nazi Germany intervened the conflict is considered to be the Battle of Greece.
--Arikb 12:17, 6 במאי 2007 (IDT)
replies: text: אני לא מסכים. מי שלא רוצה לקרוא את כל הערך המדהים, יוכל לקרוא את פסקת הפתיחה ועדיין לקבל יותר מפסקת פתיחה מצומצמת. ביחס להיקף הערך, אורך פסקת הפתיחה הולם לטעמי. ירון • שיחה 12:42, 6 במאי 2007 (IDT)
replies: text: : תפקידו של הפתיח הוא לענות לקורא על השאלה - "האם המידע שאני מחפש נמצא בערך זה". מבחינה זו הפתיח צריך לסקור את נושא הערך בקצרה, ולהתייחס באופן כללי לנושאים אותם סוקר הערך, מעבר להגדרה מעין מילונית גרידא. לכן, לדעתי, בערך ארוך מסוג זה, יש חשיבות לפתיח מפורט. קילגור טראוט 13:34, 6 במאי 2007 (IDT)
replies: text: ::אני מסכים עם אלמוג. גילגמש • שיחה 09:57, 15 במאי 2007 (IDT)
thread_title: פתיח כאורך הגלות

message: יש להוסיף התבנית בראש הערך. חגי אדלר 21:11, 9 במאי 2007 (IDT)
replies: text: הוספתי תבנית חלקית. גילגמש • שיחה 10:04, 15 במאי 2007 (IDT)
replies: text: : תודה, אבל ברור לשנינו ש"זה לא זה". חגי אדלר 10:11, 15 במאי 2007 (IDT)
replies: text: ::נשארו פרטים קטנים. אין לי כח לקרוא שוב את הערך על מנת להכניס את מספר האבדות וכו', אבל אני מקווה שאלמוג יוסיף את זה. גילגמש • שיחה 10:18, 15 במאי 2007 (IDT)
thread_title:  תבנית:מלחמה 

message: לעניות דעתי, כיוון שמדובר באירוע מהעבר, טוב יותר לנסח: היתה עימות בין... וכו' - ולא: היא עימות.Alosha38 06:32, 21 ביוני 2007 (IDT)
thread_title: לא טוב יותר: היתה עימות?

message: ומה עם הסרט מדיטראנו? מיקרוז - שיחה 21:44, 19 במרץ 2008 (IST)
thread_title:  המלחמה בספרות ובקולנוע 

message: ערך מצוין ומאד מושקע ומפורט, לא בכדי הוא מובחר. הקהילה היהודית היוונית נרתמה למאמץ המלחמתי בהיותה חלק אורגאני מהממלכה היוונית. הקולונל היהודי מרדכי פריזיס בן העיר חלקידה פיקד על הכוח אשר הדף את האיטלקים בקרב מעבר קאלמה ב-5 בדצמבר 1940. פריזיס נפל בקרב ונחשב לגיבור מלחמה הירואי. בחלקידה ישנה גם אנדרטה לזכרו. בברכה, מוטי, Assayas • שיחה • האם ואיזה פרדיננד הראשון יצטרף למעצמות המרכז? • 08:23, 5 במאי 2010 (IDT)
replies: text: הערה יפה. אוסיף תוכן זה לערך במקום המתאים. אלמוג 17:57, 5 במאי 2010 (IDT)
thread_title:  הקהילה היהודית 

message: <קטע התחלה="מומלצים"/>
===דיון===
הערך הזה לא עומד בסטנדרט המעודכן שלנו לערכים מומלצים יש בו מספר בעיות מהותיות:
א. אחת הבעיות העיקריות היא הערות שוליים חלשות. חלק ניכר מהערות שוליים הלא רבות הוא הפניות לביוגרפיה אודות מוסוליני והספר של צ'רצ'יל. אלה לא מקורות טובים לערך כזה. המקור הראשי צריך לעסוק במלחמה ולהכתב על ידי היסטוריון רציני ומקצועי. עם כל הכבוד צ'רצ'יל בכל זאת לא פרופ' להיסטוריה ויש בעיה להסתמך עליו באופן נרחב, במיוחד בהתחשב בכך שהמקור מיושן מאוד ולא חושף חומר שהיה מסווג בזמנו. הערות שוליים נוספות מאששות מידע אודות חיילים ארץ-ישראליים אבל זה אירוע קטן וזניח בתמונה הכוללת. הערות שוליים מחקריות ורציניות כמעט שאין פה. גם פרק הקריאה הנוספת לא מפנה לאף ספר שמוקדש באופן מפורש לעימות הצבאי. קרשו הוא לא היסטוריון צבאי. 
ב. בעיה חריפה נוספת היא חוסר התאמת הערך לדף המדיניות הרלוונטי ויקיפדיה:מדריך לעיצוב דפים/קרבות. חסרים פרקים חשובים כמו תיאור הרקע הגאוגרפי, חסר פירוט מתאים על הצבאות, על גודלם ועל חימושם. הפרק "היערכות הכוחות למלחמה" מנסה לתת מענה לבעיה זו אך המענה הוא חלקי. צריך להקדיש פרק משנה נפרד לכל צד, להסביר בפירוט רב על הצדדים הצבאיים השונים, טקטיקה, חימוש, אסטרטגיה, פיקוד ומטה של כל צד.
ג. החלק המוקדש לפרק הליבה של הערך, הלחימה עצמה הוא מצומצם יחסית. בערך על מלחמה פרק הלחימה צריך להיות הגדול והמשמעותי ביותר בערך. זה לא המצב כאן ואני רואה בזה טעם לפגם. זה קרה כי התיאור אינו שלם. 
ד. פרק ההשפעה התרבותית קטן מאוד ומצומצם. יש להרחיבו במידה משמעותית. גם הפרק שמוקדש למורשת המלחמה "הדרך שבה מצוינת המלחמה כיום" הוא דל ולא מספק. גילגמש • שיחה 06:15, 2 באוגוסט 2021 (IDT)
replies: text: אני מסכים. ברק אברגיל ~ דברו איתי ~ מיזם האירוויזיון 02:04, 4 באוגוסט 2021 (IDT)
<קטע סוף="מומלצים"/>
thread_title: הצעת הסרה מהמומלצים 

message: הערך הזה לא עומד בסטנדרט המעודכן שלנו לערכים מומלצים יש בו מספר בעיות מהותיות:
א. אחת הבעיות העיקריות היא הערות שוליים חלשות. חלק ניכר מהערות שוליים הלא רבות הוא הפניות לביוגרפיה אודות מוסוליני והספר של צ'רצ'יל. אלה לא מקורות טובים לערך כזה. המקור הראשי צריך לעסוק במלחמה ולהכתב על ידי היסטוריון רציני ומקצועי. עם כל הכבוד צ'רצ'יל בכל זאת לא פרופ' להיסטוריה ויש בעיה להסתמך עליו באופן נרחב, במיוחד בהתחשב בכך שהמקור מיושן מאוד ולא חושף חומר שהיה מסווג בזמנו. הערות שוליים נוספות מאששות מידע אודות חיילים ארץ-ישראליים אבל זה אירוע קטן וזניח בתמונה הכוללת. הערות שוליים מחקריות ורציניות כמעט שאין פה. גם פרק הקריאה הנוספת לא מפנה לאף ספר שמוקדש באופן מפורש לעימות הצבאי. קרשו הוא לא היסטוריון צבאי. 
ב. בעיה חריפה נוספת היא חוסר התאמת הערך לדף המדיניות הרלוונטי ויקיפדיה:מדריך לעיצוב דפים/קרבות. חסרים פרקים חשובים כמו תיאור הרקע הגאוגרפי, חסר פירוט מתאים על הצבאות, על גודלם ועל חימושם. הפרק "היערכות הכוחות למלחמה" מנסה לתת מענה לבעיה זו אך המענה הוא חלקי. צריך להקדיש פרק משנה נפרד לכל צד, להסביר בפירוט רב על הצדדים הצבאיים השונים, טקטיקה, חימוש, אסטרטגיה, פיקוד ומטה של כל צד.
ג. החלק המוקדש לפרק הליבה של הערך, הלחימה עצמה הוא מצומצם יחסית. בערך על מלחמה פרק הלחימה צריך להיות הגדול והמשמעותי ביותר בערך. זה לא המצב כאן ואני רואה בזה טעם לפגם. זה קרה כי התיאור אינו שלם. 
ד. פרק ההשפעה התרבותית קטן מאוד ומצומצם. יש להרחיבו במידה משמעותית. גם הפרק שמוקדש למורשת המלחמה "הדרך שבה מצוינת המלחמה כיום" הוא דל ולא מספק. גילגמש • שיחה 06:15, 2 באוגוסט 2021 (IDT)
replies: text: אני מסכים. ברק אברגיל ~ דברו איתי ~ מיזם האירוויזיון 02:04, 4 באוגוסט 2021 (IDT)
<קטע סוף="מומלצים"/>
thread_title: דיון

message: שלום עורכים יקרים,
מצאתי קישור חיצוני אחד או יותר במלחמת איטליה–יוון שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://ww2greece.wargaming.info/ נמצא כקישור שבור. מומלץ להוסיף https://web.archive.org/web/20090227094739/http://ww2greece.wargaming.info/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 03:26, 11 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022)